དེ་རིང་ངས་མི་སྣ་ཞིག་ངོ་སྤྲོད་ཞུ་བ་འདོད་ཅིང་།ཁོང་ནི་བཙན་བྱོལ་བོད་མིའི་སྒྲིག་འཛུགས་ནང་ལ་དགེ་རྒན་གྱི་ཞབས་ཕྱི་མི་ལོ་ཉི་ཤུ་ལྷག་གནང་མཁན་གྱི་མི་སྣ་ཉམ་ཆུང་ཞིག་རེད།ཁོང་ནི་བོད་ཤར་ཕྱོགས་མ་ཡུལ་ལྕགས་ཀ་ཚང་ཞེས་པའི་ཞིང་པའི་ཁྱིམ་ཚང་ཞིག་ཏུ་སྐྱེས་ཤིང་འཚར་ལོངས་བྱུང་བ་དང་།མིང་ལ་བློ་བཟང་བཟོད་པའམ་བློ་བཟང་ཆོས་དར་ཞེས་འབོད་ཅིང་།ཁོང་གི་ཁྱིམ་ལ་རིག་གནས་གསར་བརྗེ་སྐབས་བོད་མི་སྤྱི་མཚུངས་ལྟར་དཀའ་སྡུག་དུ་མ་ཞིག་མྱོང་དགོས་བྱུང་ཡོད་པ་ནི་བརྗོད་མ་དགོས།རིམ་པའི་བོད་ནང་ལ་ཆབ་སྲིད་ཕྲན་བུ་གུ་ཡངས་ཕྱིན་ནས་ཕན་ཚུན་ཉེ་འཕྲད་འགྲོ་འོང་ཆོག་པའི་གོ་སྐབས་བཟང་པོ་ཤར་བ་དང་བསྟུན་དམ་པ་ཁོང་ཡང་རྒྱ་གར་འཕགས་པའི་ཡུལ་དུ་བོད་མི་རིགས་ལ་བཀའ་དྲིན་བླ་མེད་དུ་ཆེ་བའི་༧རྒྱལ་བ་རིན་པོ་ཆེའི་ཞལ་མཇལ་དང་།